ایران جمهورباشقانی حسن روحانی، اؤلکه‌ده‌کی الکتریک کسیلمه‌سینه گؤره خالق‌دان عذر ایسته‌دی.
اؤلکه‌نین مختلف بؤلگه‌لرین‌ده تیکیمی تاماملانان سربست تیجارت بؤلگه‌لری و صنایع شهرجیکلرینین آچیلیش مراسیمینه ویدئو کنفرانس یولو ایله قاتیلان روحانی، دانیشماسین‌دا الکتریک کسیلمه‌سی ایله باغلی بیر آچیقلاما وئردی.
آشیری ایستیلر سببی ایله ۲-۳ هفته‌دیر ۲۴ ساعات الکتریک وئره‌بیلمه‌دیکلرینی ایفاده ائد‌ن روحانی، "باش وئره‌ن تکنیک پروبلئم سببی ایله بعضی بؤلگه‌لرده الکتریک کسیلمه‌سینه گئتمه‌لی اولدوق" دئیه‌رک، بو گونلرده کسینتیلره گؤره چتین‌لیک چکه‌ن خالقدان عذر ایسته‌دی.
بوشهرده مین مگاوات الکتریک اوره‌تن نوکلئر مرکزینین بیر نئچه دفعه دؤوردن چیخدیغینی، آنجاق حاضردا فعالیت گؤستردیگینی دئین روحانی، الکتریک انرژی‌سینین اؤنمینه ایشاره ائد‌رک،
"خالقدان بو گونلرده یاردیمچی اولمالارینی خواهش ائدیرم. باشقا سئچیمیمیز یوخدور. انرژی باخانلیغنین بو قونودا تقصیری یوخدور. بو، فرق‌لی سببلردن قایناقلاندیر. انرژی باخانی بو قونودا خالقی بیلگیلندیرمه‌لی‌دیر" ایفاده‌لرینی ایشلتدی.
